Ericu950/Stoicheia-meter-silver huggingface dataset:
περὶ Θεοφίλου τοῦ Ἀλεξανδρείας ἐπισκόπου , καὶ τῶν ἐν τῇ καθαιρέσει τῶν εἰδώλων αὐτόθι γεγενημένων .
περὶ Φλαβιανοῦ τοῦ Ἀντιοχείας ἐπισκόπου , καὶ τῆς διὰ Παυλῖνον γεγενημένης τοῖς δυτικοῖς διαστάσεως .
περὶ τῆς Εὐγενίου τυραννίδος καὶ τῆς Θεοδοσίου τοῦ βασιλέως διὰ πίστεως νίκης 0 .
περὶ τῆς Θεοδοσίου τοῦ βασιλέως τελευτῆς 0 .
περὶ Ὀνωρίου τοῦ βασιλέως , καὶ Τηλεμαχίου τοῦ μονάζοντος .
περὶ τῆς Ἀρκαδίου τοῦ βασιλέως εὐσεβείας , καὶ τῆς Ἰωάννου τοῦ ἐπισκόπου χειροτονίας 0 .
περὶ τῆς κατὰ θεὸν τοῦδε τοῦ ἐπισκόπου παρρησίας 0 .
περὶ τῶν ἐν τῇ Φοινίκῃ δι αὐτοῦ καταλυθέντων εἰδωλικῶν ναῶν 0 .
περὶ τῆς ἐκκλησίας τῶν Γότθων 0 .
περὶ τῆς εἰς τοὺς Σκύθας ὑπ αὐτοῦ γεγενημένης προνοίας , καὶ τοῦ κατὰ τῶν Μαρκιονιστῶν ζήλου .
περὶ τῆς Γαϊνᾶ αἰτήσεως καὶ τῆς Ἰωάννου τοῦ ἐπισκόπου ἀντιρρήσεως .
περὶ τῆς πρεσβείας 0 .
περὶ τῶν κατ αὐτοῦ τυρευθέντων .
περὶ τῶν δι αὐτὸν συμβεβηκότων .
περὶ Ἀλεξάνδρου τοῦ ἐπισκόπου Ἀντιοχείας 0 .
περὶ τῆς ὕστερον γεγενημένης τοῖς πεπολεμηκόσιν Ἰωάννῃ τῷ ἐπισκόπῳ μεταμελείας , καὶ τῆς τῶν λειψάνων αὐτοῦ μετακομιδῆς 0 .
περὶ τῆς πίστεως Θεοδοσίου τοῦ βασιλέως καὶ τῶν ἀδελφῶν αὐτοῦ 0 .
περὶ Θεοδότου τοῦ ἐπισκόπου Ἀντιοχείας 0 .
μα 0 .
περὶ τοῦ ἐν Περσίδι διωγμοῦ καὶ τῶν ἐκεῖ μαρτυρησάντων .
περὶ Θεοδώρου τοῦ ἐπισκόπου Μοψουεστίας 0 .
τΟμΟσ ΠΕΜΠΤΟΣ ΤΗΣ ΘΕΟΔΩΡΗΤΟΥ ΕΚΚΛΗΣΙΑΣΤΙΚΗΣ ΙΣΤΟΡΙΑΣ Ὅπως μὲν ἐπὶ πλεῖστον φέρει τοὺς κατ αὐτοῦ λυττῶντας ὁ δεσπότης θεὸς καὶ ὅπως κολάζει τοὺς οὐκ εἰς δέον τῇ μακροθυμίᾳ χρωμένους , τοιαῦτα καὶ δεδρακὼς καὶ πεπονθὼς ὁ Βάλης ἐδίδαξεν ἀκριβῶς .
οἷον γάρ τισι σταθμοῖς καὶ ζυγοῖς οἴκτῳ καὶ δικαιοσύνῃ χρώμενος ὁ φιλάνθρωπος , ὅταν ἴδῃ τινὰ τῷ μεγέθει τῶν πλημμελημάτων ὑπερβάλλοντα τῆς φιλανθρωπίας τὰ μέτρα , τῇ δικαίᾳ τιμωρίᾳ κωλύει τὴν ἐπὶ τὰ πρόσω φοράν 0 .
γρατιανὸς δέ , ὁ Βαλεντινιανοῦ μὲν υἱός , Βάλεντος δὲ ἀδελφιδοῦς , πᾶσαν τὴν Ῥωμαίων ἡγεμονίαν παρέλαβε .
πάλαι μὲν γὰρ τῆς Εὐρώπης παρειλήφει τὰ σκῆπτρα μετὰ τὴν τοῦ πατρὸς τελευτήν ·
καὶ ἐκείνου δέ γε περιόντος ἐκοινώνει τῆς βασιλείας .
προσέλαβεν οὖν καὶ τὴν Ἀσίαν καὶ τὰ λειπόμενα τῆς Λιβύης , ἄπαιδος ἀναιρεθέντος τοῦ Βάλεντος .
Εὐθὺς μέντοι τὴν εὐσέβειαν ἣν εἶχεν ἐκδηλοτέραν κατέστησε καὶ τῆς βασιλείας τὰς ἀπαρχὰς τῷ παμβασιλεῖ τῶν ὅλων προσήνεγκε .
νόμον γὰρ ἔγραψε , καὶ τοὺς ἐληλαμένους ποιμένας ἐπανελθεῖν κελεύων καὶ τοῖς σφετέροις ἀποδοθῆναι ποιμνίοις , καὶ τοὺς θείους οἴκους παραδοθῆναι τοῖς τὴν Δαμάσου κοινωνίαν προαιρουμένοις .
δάμασος δὲ οὗτος Ῥώμης ἐπίσκοπος ἦν , καὶ ἀξιεπαίνῳ βίῳ κοσμούμενος καὶ πάντα λέγειν καὶ πράττειν ὑπὲρ τῶν ἀποστολικῶν δογμάτων αἱρούμενος ·
μετὰ Λιβέριον δὲ τὴν τῆς ἐκκλησίας παρειλήφει κηδεμονίαν .
συνεξέπεμψε δὲ τῷ νόμῳ καὶ Σάπωρα τὸν στρατηγὸν ὀνομαστότατον τηνικάδε ὄντα ·
καὶ τῆς μὲν Ἀρείου βλασφημίας τοὺς κήρυκας , οἷόν τινας θῆρας , τῶν ἱερῶν σηκῶν ἐξελάσαι , τοῖς δὲ ἀρίστοις ποιμέσι καὶ τοῖς θείοις ποιμνίοις τούτους ἀποδοῦναι προσέταξε 0 .
καὶ ἐν ἑκάστῳ μὲν ἔθνει τοῦτό γε ἀδηρίτως ἐγένετο , ἐν Ἀντιοχείᾳ δὲ τῇ τῆς Ἑῴας ἡγουμένῃ ἔρις ἐγένετο περὶ τοῦδε τοιάδε .
διχῆ μέν , ὡς καὶ πρόσθεν εἰρήκαμεν , οἱ τῶν ἀποστολικῶν ὑπεραγωνιζόμενοι δογμάτων διῄρηντο .
καὶ οἱ μὲν εὐθὺς μετὰ τὴν κατ Εὐσταθίου τοῦ μεγάλου τυρευθεῖσαν ἐπιβουλὴν τὴν Ἀρειανικὴν βδελυξάμενοι βδελυρίαν καὶ κατὰ σφὰς αὐτοὺς ἀθροιζόμενοι , Παυλῖνον εἶχον ἡγούμενον ·
οἱ δὲ μετὰ τὴν Εὐζωΐου χειροτονίαν σὺν Μελετίῳ τῷ πάνυ τῶν δυσσεβούντων ἀποκριθέντες καὶ τοὺς κινδύνους ἐκείνους οὓς διεξήλθομεν ὑπομείναντες , ὑπὸ τῆς Μελετίου σοφωτάτης διδασκαλίας ἰθύνοντο .
πρὸς δὲ τούτοις Ἀπολινάριος ὁ Λαοδικεὺς ἑτέρας συμμορίας ἑαυτὸν ἀπέφηνεν ἀρχηγόν ·
ὃς τὸ τῆς εὐσεβείας περιθέμενος προσωπεῖον καὶ τῶν ἀποστολικῶν δόξας ὑπερασπίζειν δογμάτων , μικρὸν ὕστερον , προφανὴς ὤφθη πολέμιος .
καὶ γὰρ περὶ τῆς θείας φύσεως κιβδήλοις ἐχρήσατο λόγοις βαθμούς τινας ἀξιωμάτων γεννήσας , καὶ τὸ τῆς οἰκονομίας μυστήριον ἀτελὲς ἀποφῆναι τετόλμηκε , καὶ τὴν λογικὴν ψυχὴν τὴν ἰθύνειν τὸ σῶμα πεπιστευμένην ἐστερῆσθαι τῆς γεγενημένης ἔφησε σωτηρίας .
οὐκ εἰληφὼς γὰρ ταύτην κατὰ τὸν ἐκείνου λόγον ὁ θεὸς λόγος , οὔ τε ἰατρείας ἠξίωσεν , οὔ τε τιμῆς μετέδωκεν ·
ἀλλὰ τὸ μὲν σῶμα τὸ γήϊνον ὑπὸ τῶν ἀοράτων προσκυνεῖται δυνάμεων , ἡ δὲ ψυχὴ ἡ κατ εἰκόνα θείαν γεγενημένη κάτω μεμένηκε , τὴν τῆς ἁμαρτίας ἀτιμίαν περικειμένη .
πολλὰ δὲ πρὸς τούτοις καὶ ἕτερα ἐνεόχμωσεν ἐσφαλμένῃ καὶ τυφλωττούσῃ διανοίᾳ .
ποτὲ μὲν γὰρ συνωμολόγει καὶ αὐτὸς ἐκ τῆς ἁγίας παρθένου προσειλῆφθαι τὴν σάρκα , ποτὲ δὲ οὐρανόθεν ταύτην τῷ θεῷ λόγῳ συγκατεληλυθέναι ἔφησεν , ἄλλοτε δὲ αὐτὸν γεγενῆσθαι σάρκα , οὐδὲν ἐξ ἡμῶν εἰληφότα .
καὶ ἑτέρους δὲ μύθους καὶ λήρους ταῖς θείαις ἐπαγγελίαις συνέζευξεν , οὓς καὶ λέγειν περιττὸν ἐπὶ τοῦ παρόντος νενόμικα .
ἐκεῖνος μὲν οὖν τοιαῦτα λέγων οὐ μόνον τοὺς οἰκείους τῆς λύμης ἐνέπλησεν , ἀλλὰ καί τισι τῶν ἡμετέρων τῆς λώβης μετέδωκε .
χρόνῳ γὰρ ὕστερον τήν τε σφετέραν ὁρῶντες εὐτέλειαν καὶ τὴν τῆς ἐκκλησίας θεώμενοι περιφάνειαν , συνήφθησαν μὲν πλὴν ὀλίγων ἅπαντες καὶ τῆς ἐκκλησιαστικῆς κοινωνίας μετέλαχον ·
τὴν δὲ προτέραν οὐκ ἀπέθεντο νόσον , ἀλλὰ καὶ πολλοὺς τῶν πάλαι ἐρρωμένων ταύτης ἐνέπλησαν .
ἐκ τῆσδε τῆς ῥίζης ἐν ταῖς ἐκκλησίαις ἐβλάστησεν ἡ μία τῆς σαρκὸς καὶ τῆς θεότητος φύσις καὶ τὸ τῇ θεότητι τοῦ μονογενοῦς προσάπτειν τὸ πάθος καὶ τ ἄλλα ὅσα τοῖς τε λαοῖς καὶ τοῖς ἱερεῦσι τὴν διαμάχην γεγέννηκεν .
ἀλλὰ ταῦτα μὲν ὕστερον γεγένηται .
τότε δὲ ἀφικομένου Σάπωρος τοῦ στρατηγοῦ καὶ τὸν βασιλικὸν ὑποδείξαντος νόμον , ἰσχυρίζετο μὲν ὁ Παυλῖνος αὐτὸς εἶναι τῆς Δα μάσου μερίδος , ἰσχυρίζετο δὲ καὶ Ἀπολινάριος κατακρύπτων τὴν νόσον ·
ὁ δὲ θεῖος Μελέτιος ἡσυχῇ καθῆστο , τῆς ἐκείνων ἀνεχόμενος ἔριδος .
φλαβιανὸς δὲ ὁ σοφώτατος , τῷ τῶν πρεσβυτέρων ἐγκατειλεγμένος ἔτι χορῷ , πρῶτον μὲν πρὸς τὸν Παυλῖνον ἔφη τοῦ στρατηγοῦ ἐπαΐοντος ·
εἰ τὴν Δαμάσου , ὦ φιλότης , κοινωνίαν ἀσπάζῃ , ἐπίδειξον ἡμῖν σαφῶς τὴν τῶν δογμάτων συγγένειαν ·
ἐκεῖνος γὰρ μίαν τὴν τῆς τριάδος οὐσίαν ὁμολογῶν τὰς τρεῖς ὑποστάσεις διαρρήδην κηρύττει , σὺ δὲ ἄντικρυς τῶν ὑποστάσεων ἀναιρεῖς τὴν τριάδα .
δεῖξον δὴ οὖν τῶν δογμάτων τὴν συμφωνίαν καὶ λάβε τὰς ἐκκλησίας κατὰ τὸν νόμον .
οὕτως ἐκεῖνον τοῖς ἐλέγχοις ἐπιστομίσας , πρὸς τὸν Ἀπολινάριον ἔφη ·
θαυμάζω σε , ὦ φιλότης , οὕτως ἀναίδην τῇ ἀληθείᾳ μαχόμενον , καὶ ταῦτα σαφῶς ἐπιστάμενον ὡς ὁ θαυμάσιος Δάμασος τελείαν ὑπὸ τοῦ θεοῦ λόγου τὴν ἡμετέραν φύσιν ἀνειλῆφθαί φησιν , σὺ δὲ τ οὐναντίον λέγων διατελεῖς ·
τὸν γὰρ νοῦν τὸν ἡμέτερον τῆς σωτηρίας ἀποστερεῖς .
εἰ δὲ ψευδῆ φαμεν ταῦτά σου κατηγοροῦντες , νῦν γοῦν τὴν ὑπὸ σοῦ τεχθεῖσαν ἀρνήθητι καινοτομίαν καὶ τὴν Δαμάσου στέρξον διδασκαλίαν καὶ τοὺς θείους λάβε σηκούς .
ὁ μὲν οὖν σοφώτατος Φλαβιανὸς τοῖς ἀληθέσι λόγοις τὴν ἐκείνων κατέπαυσε παρρησίαν .
μελέτιος δέ , ὁ πάντων ἀνθρώπων πραότατος , φιλοφρόνως ἅμα καὶ ἠπίως ἔφη πρὸς τὸν Παυλῖνον ·
ἐπειδὴ καὶ ἐμοὶ τῶνδε τῶν προβάτων τὴν ἐπιμέλειαν ὁ τῶν προβάτων ἐνεχείρισε κύριος καὶ σὺ τῶν ἄλλων ἀναδέδεξαι τὴν φροντίδα , κοινωνεῖ δὲ ἀλλήλοις τῆς εὐσεβείας τὰ θρέμματα , συνάψωμεν , ὦ φιλότης , τὰ ποίμνια καὶ τὴν περὶ τῆς ἡγεμονίας καταλύσωμεν διαμάχην ·
κοινῇ δὲ τὰ πρόβατα νέμοντες κοινὴν αὐτοῖς προσενέγκωμεν θεραπείαν .
εἰ δὲ ὁ μέσος θῶκος τὴν ἔριν γεννᾷ , ἐγὼ καὶ ταύτην ἐξελάσαι πειράσομαι .
ἐν γὰρ τούτῳ τὸ θεῖον προτεθεικὼς εὐαγγέλιον , ἑκατέρωθεν ἡμᾶς καθῆσθαι παρεγγυῶ .
καὶ εἰ μὲν πρῶτος ἐγὼ δεξαίμην τοῦ βίου τὸ πέρας , μόνος σχήσεις , ὦ φιλότης , τὴν τῆς ποίμνης ἡγεμονίαν ·
εἰ δὲ σὺ πρότερος τοῦτο πάθοις , ἐγὼ πάλιν εἰς δύναμιν τῶν προβάτων ἐπιμελήσομαι .
ταῦτα ἠπίως μὲν ἅμα καὶ φιλοφρόνως ὁ θεῖος εἶπε Μελέτιος , ὁ δὲ Παυλῖνος οὐκ ἔστερξεν .
ὁ δὲ στρατηγὸς κριτὴς τῶν εἰρημένων γενόμενος τῷ μεγάλῳ Μελετίῳ τὰς ἐκκλησίας παρέδωκεν , ὁ δὲ Παυλῖνος διέμεινε τῶν ἐξ ἀρχῆς ἀποκριθέντων προβάτων ἡγούμενος .
ἀπολινάριος δὲ τῆς τῶν ἐκκλησιῶν ἡγεμονίας διαμαρτών , διαρρήδην λοιπὸν τὴν καινοτομηθεῖσαν διδασκαλίαν ἐκήρυττε καὶ τῆς αἱρέσεως ἑαυτὸν ἀπέφηνεν ἀρχηγόν .
καὶ αὐτὸς μὲν ἐν Λαοδικείᾳ τὰ πλεῖστα διέτριβεν ·
ἐν Ἀντιοχείᾳ δὲ ἤδη πρότερον ἐκεχειροτονήκει Βιτάλιον , βίῳ μὲν ἀρίστῳ κοσμούμενον καὶ τοῖς ἀποστολικοῖς δόγμασιν ἐντεθραμμένον , ὕστερον δὲ τὴν νόσον δεξάμενον .
ὁ δὲ θεῖος Μελέτιος Διόδωρον ἐκεῖνον , οὗ καὶ πρόσθεν ἐμνήσθην , τὸν ἐν τῷ παγχαλέπῳ κλύδωνι ἀβάπτιστον τὸ τῆς ἐκκλησίας διασώσαντα σκάφος , Ταρσῶν κατέστησε ποιμένα καὶ τὸ Κιλίκων αὐτῷ ἐνεχείρισεν ἔθνος .
ἀπαμείας δὲ τὴν ἀρχιερατικὴν ἐπιμέλειαν Ἰωάννῃ πεπίστευκεν , ὃς εἶχε μὲν καὶ τοῦ γένους τὴν περιφάνειαν , κατορθώμασι δὲ μᾶλλον οἰκείοις ἢ προγονικοῖς ἐλαμπρύνετο ·
κατὰ τ αὐτὸν γὰρ αὐτὸν καὶ λόγος ἐκόσμει καὶ βίος .
οὗτος ἐν τῷ τῆς ζάλης καιρῷ τὸν τῶν ὁμοπίστων ἐκυβέρνησε σύλλογον , συνεργὸν δὲ εἶχε τὸν ἀξιέπαινον Στέφανον .
ἀλλὰ καὶ τοῦτον ὁ θεῖος Μελέτιος εἰς ἑτέρους ἀγῶνας μετέστησε .
μαθὼν γὰρ ὑπὸ τῆς Εὐδοξίου λώβης διεφθάρθαι τὴν Γερμανίκειαν , τοῦτον ἀπέστειλεν ἰατρὸν ἀλεξίκακον ·
καὶ διὰ πάσης γὰρ ἦκτο παιδείας Ἑλληνικῆς καὶ τοῖς θείοις ἐνετέθραπτο δόγμασι .
καὶ τῆς ἐλπίδος οὐκ ἐψεύσθη ·
τῇ γὰρ πνευματικῇ χρώμενος διδασκαλίᾳ μετέβαλε τοὺς λύκους εἰς πρόβατα .
ὁ δὲ μέγας Εὐσέβιος ἐκ τῆς ὑπερορίας ἐπανελθὼν Ἀκάκιον μέν , οὗ πολὺ τὸ κλέος , ἐν Βεροίᾳ κεχειροτόνηκεν , ἐν Ἱεραπόλει δὲ Θεόδοτον , οὗ τὴν ἀσκητικὴν πολιτείαν μέχρι καὶ τήμερον ᾄδουσιν ἅπαντες , Εὐσέβιον δὲ Χαλκίδος , Κύρου δὲ τῆς ἡμετέρας Ἰσίδωρον ἀξιαγάστω δὲ ἤστην ἄμφω καὶ ζήλῳ θείῳ κεκοσμημένω 0 .
φασὶ δὲ αὐτὸν καὶ Εὐλόγιον ἐκεῖνον , τὸν ὑπὲρ τῶν ἀποστολικῶν ἠγωνισμένον δογμάτων καὶ εἰς τὴν Ἀντινὼ μετὰ Πρωτογένους ἀπεσταλμένον , τῆς Ἐδέσσης κεχειροτονηκέναι ποιμένα ·
βάρσης γὰρ ὁ θεσπέσιος ἤδη τοῦ βίου τὸ τέλος ἐδέδεκτο .
Εὐλόγιος δὲ Πρωτογένην , τῶν ἀγώνων τὸν κοινωνόν , ταῖς Κάρραις ἐπέστησεν , ἰατρὸν ἀλεξίκακον οὐκ εὖ διακειμένῃ δωρησάμενος πόλει .
ὁ δὲ θεῖος Εὐσέβιος ἔσχατον ἐπίσκοπον Μάριν τῇ Δολιχῇ κεχειροτόνηκε ·
πολίχνη δὲ αὕτη σμικρὰ καὶ τῆς Ἀρειανικῆς νόσου κατ ἐκεῖνο καιροῦ μετειλήφει .
τοῦτον τὸν Μάριν , ἀξιέπαινον ὄντα καὶ πολλοῖς εἴδεσιν ἀρετῆς ἠγλαϊσμένον , ἐνιδρῦσαι τοῖς ἱερατικοῖς ἐθελήσας θώκοις , ὁ μέγας Εὐσέβιος τὴν Δολιχὴν κατέλαβεν .
εἰσιόντι δὲ αὐτῷ γυνή τις τῆς Ἀρειανικῆς νόσου ἐμπεπλησμένη κέραμον ἄνωθεν ἐπαφῆκεν ἀπὸ τοῦ στέγους , ὃς τήν τε κεφαλὴν συνέτριψε καὶ μετ ὀλίγον εἰς τὸν ἀμείνω βίον παρέπεμψεν .
ὁ δὲ τελευτῶν παρηγγύησεν , ὅρκοις τοὺς παρόντας πεδήσας , μηδεμίαν τὴν τοῦτο δράσασαν εἰσπρᾶξαι ποινήν , καὶ τὸν οἰκεῖον γὰρ ἐζήλου δεσπότην , ὃς περὶ τῶν ἐσταυρωκότων ἔφη ·
πάτερ , ἄφες αὐτοῖς , οὐ γὰρ οἴδασι τί ποιοῦσι , καὶ τὸν ὁμόδουλον Στέφανον μετὰ τὰς πολλὰς τῶν λίθων νιφάδας βοήσαντα ·
κύριε , μὴ στήσῃς αὐτοῖς τὴν ἁμαρτίαν ταύτην .
τοιοῦτον μετὰ τοὺς παντοδαποὺς ἀγῶνας ὁ μέγας Εὐσέβιος ἐδέξατο τὸ τέλος ·
καὶ τοὺς ἐν Θρᾴκῃ βαρβάρους διαφυγών , τὰς τῶν δυσσεβῶν αἱρετικῶν οὐ διέφυγε χεῖρας , ἀλλὰ δι ἐκείνων τὸν τοῦ μαρτυρίου στέφανον ἀνεδήσατο .
γρατιανὸς δὲ τὴν Θρᾴκην δῃουμένην μαθὼν ὑπὸ τῶν τὸν Βάλεντα κεκαυκότων βαρβάρων , καταλιπὼν τὴν Ἰταλίαν εἰς τὴν Πανονίαν ἀφίκετο .
κατ  ἐκεῖνον δὲ τὸν καιρὸν Θεοδόσιος διά τε τὴν τῶν προγόνων περιφάνειαν καὶ διὰ τὴν οἰκείαν ἀνδρείαν ὀνομαστότατος ἦν , καὶ τούτου χάριν ὑπὸ τοῦ φθόνου τῶν ὁμοτίμων τε καὶ ὁμοφύλων βαλλόμενος ἐν ταῖς Σπανίαις διέτριβεν ·
ἐν ἐκείναις γὰρ ἔφυ τε καὶ ἐτράφη .
ἀπορῶν δὴ οὖν ὁ βασιλεὺς ὅ τι χρὴ δρᾶσαι  φυσηθέντες γὰρ ἐκ τῆς νίκης οἱ βάρβαροι δύσμαχοι ἦσάν τε καὶ ἐδόκουν  , τὴν Θεοδοσίου στρατηγίαν λύσιν ὑπέλαβε τῶν κακῶν .
αὐτίκα δὴ οὖν ἐκ τῶν Σπανιῶν τὸν ἄνδρα μεταπεμψάμενος καὶ στρατηγὸν χειροτονήσας , μετὰ τῆς συνειλεγμένης ἐξέπεμψε στρατιᾶς .
ὁ δὲ τῇ πίστει φραξάμενος θαρσαλέως ἐξώρμησε ·
καὶ τῆς Θρᾴκης ἐπιβὰς καὶ τοὺς βαρβάρους θεασάμενος ὁμόσε χωροῦντας , ἔταξε τὴν στρατιὰν ὡς εἰς μάχην 0 .
ἁψιμαχίας δὲ γενομένης , οὐκ ἐνεγκόντες ἐκεῖνοι τὴν ἐμβολὴν τὴν τάξιν κατέλιπον .
τῆς δὲ τροπῆς γενομένης , οἱ μὲν ἔφευγον , οἱ δὲ κατὰ κράτος ἐδίωκον .
πολὺς δὲ φόνος τῶν βαρβάρων ἐγένετο ·
οὐ μόνον γὰρ ὑπὸ Ῥωμαίων ἀλλὰ καὶ ὑπ ἀλλήλων ἐκτείνοντο .
οὕτω δὲ τῶν πλείστων ἀναιρεθέντων , ὀλίγων δὲ τῶν λαθεῖν δυνηθέντων διαβάντων τὸν Ἴστρον , εὐθὺς ὁ ἄριστος στρατηγός , ἣν εἶχε στρατιὰν ἐν ταῖς πελαζούσαις πόλεσι διελών , αὐτὸς πρὸς τὸν βασιλέα Γρατιανὸν κατὰ τάχος ἐλαύνων ἀφίκετο , τῶν οἰκείων τροπαίων γενόμενος ἄγγελος .
καὶ πιστὰ μὲν λέγειν οὐ δὲ αὐτῷ ἐδόκει τῷ βασιλεῖ , ὑπερεκπληττομένῳ τὸ γεγονός ·
οἱ δὲ ταῖς ἀκίσι τοῦ φθόνου βαλλόμενοι καὶ πεφευγέναι αὐτὸν ἔλεγον καὶ διεφθαρκέναι τὴν στρατιάν .
ὁ δὲ τοὺς ἀντιτεταγμένους ἐξῄτησεν ἀποστεῖλαι καὶ γνῶναι τῶν ἀνῃρημένων βαρβάρων τὸ πλῆθος .
ῥᾴδιον δὲ ἔφη καὶ ἀπὸ τῶν σκύλων ἐπιγνῶναι τὸν ἀριθμόν 0 .
τούτοις εἴξας τοῖς λόγοις ὁ βασιλεὺς ἀπέστειλε τοὺς ὀψομένους τὰ πεπραγμένα καὶ ταῦτα μηνύσοντας .
ὁ δὲ ἄριστος στρατηγὸς αὐτόθι μείνας ὄψιν εἶδε θεσπεσίαν τινὰ καὶ παρ αὐτοῦ σαφῶς αὐτῷ δειχθεῖσαν τοῦ τῶν ὅλων θεοῦ .
ἐδόκει γὰρ ὁρᾶν τὸν θεῖον Μελέτιον , τῆς Ἀντιοχέων ἐκκλησίας τὸν πρόεδρον , χλανίδα τε αὐτῷ περιτιθέντα βασιλικὴν καὶ παραπλησίῳ στεφάνῳ κοσμοῦντα τὴν κεφαλήν .
ταῦτα νύκτωρ ἰδὼν ἐμήνυσεν ἕωθεν τῶν συνήθων τινί .
ὁ δὲ σαφὲς εἶναι τὸ ἐνύπνιον ἔφη καὶ μηδὲν αἰνιγματῶδες μη δὲ ἀμφίβολον ἔχειν .
ὀλίγων δὲ ἄγαν διελθουσῶν ἡμερῶν , ἐπανῆλθον μὲν τῶν πεπραγμένων οἱ ἔφοροι , καὶ κατηκοντίσθαι τὰς πολλὰς τῶν βαρβάρων ἔφησαν μυριάδας .
πεισθεὶς δὲ ὁ βασιλεύς , ὡς ἄριστα ψηφισάμενος αὐτὸν στρατηγόν , βασιλέα κεχειροτόνηκε καὶ τῆς Βάλεντος μοίρας τὰ σκῆπτρα παρέδωκε 0 .
καὶ αὐτὸς μὲν ἐπὶ τὴν Ἰταλίαν ἐξώρμησεν , ἐκεῖνον δὲ εἰς τὴν δοθεῖσαν ἡγεμονίαν ἐξέπεμψεν .
Εὐθὺς δὴ οὖν τὴν βασιλείαν παραλαβὼν τῆς τῶν ἐκκλησιῶν πρὸ τῶν ἄλλων συμφωνίας ἐπεμελήθη , καὶ τοὺς τῆς οἰκείας ἡγεμονίας ἐπισκόπους εἰς τὴν Κωνσταντινούπολιν δραμεῖν παρηγγύησεν .
αὕτη γὰρ μόνη τῆς Ἀρειανικῆς ἐνεπέπληστο λώβης ·
ἡ γὰρ Ἑσπέρα τῆς νόσου ταύτης ἐλευθέρα διέμεινε .
κωνσταντῖνος μὲν γὰρ ὁ τῶν Κωνσταντίνου παίδων πρεσβύτατος καὶ Κώνστας ὁ νεώτατος τὴν πατρῴαν πίστιν ἀκήρατον διετήρησαν ·
καὶ αὖ πάλιν Βαλεντινιανὸς ὁ τῆς Ἑσπέρας βασιλεὺς ἀκραιφνῆ διεφύλαξε τὴν εὐσέβειαν .
τὸ δὲ τμῆμα τὸ ἑῷον πολλαχόθεν τὴν λώβην ταύτην ἐδέξατο .
ἄρειός τε γάρ , Ἀλεξανδρείας τῆς Αἰγυπτίας πρεσβύτερος ὤν , ἐκεῖ τὴν βλασφημίαν ἐγέννησε ·
καὶ Εὐσέβιος καὶ Πατρόφιλος καὶ Ἀέτιος οἱ Παλαιστῖνοι , καὶ Παυλῖνος καὶ Γρηγόριος οἱ Φοίνικες , καὶ ὁ Λαοδικείας Θεόδοτος καὶ ὁ μετὰ τοῦτον Γεώργιος , καὶ μετὰ τούτων Ἀθανάσιός τε καὶ Νάρκισσος οἱ Κίλικες τὰ κακῶς καταβληθέντα ἐξέθρεψαν σπέρματα 0 .
Εὐσέβιός τε καὶ Θεογόνιος οἱ Βιθυνοὶ καὶ Μηνόφαντος ὁ Ἐφέσιος καὶ Θεόδωρος ὁ Περίνθιος καὶ Μάρις ὁ Χαλκηδόνιος καὶ ἕτεροί τινες ἀπὸ τῆς Θρᾴκης , ἀπὸ κακίας μόνης ἐπίσημοι , μέχρι πολλοῦ διετέλεσαν τῶν ζιζανίων τὴν σπορὰν ἀρδεύοντές τε καὶ διαθάλποντες .
τοῖς δὲ κακοῖς συνέπραξε γεωργοῖς Κωνσταντίου ἡ εὐκολία καὶ ἡ Βάλεντος μοχθηρία .
τούτου δὴ εἵνεκα μόνης τῆς οἰκείας βασιλείας τοὺς ἐπισκόπους εἰς τὴν Κωνσταντινούπολιν συναθροισθῆναι προσέταξεν .
ἐπειδὴ δὲ ἀφίκοντο  πεντήκοντα δὲ ἦσαν καὶ ἑκατόν  , παρηγγύησε μηδένα οἱ μηνῦσαι ὅστις ὁ μέγας εἴη Μελέτιος ·
ἐβούλετο γὰρ ἐκ τῆς τοῦ ἐνυπνίου μνήμης μηνυθῆναι τὸν ἄνδρα .
καὶ ἐπειδὴ εἰς τὸν βασίλειον εἰσελήλυθεν οἶκον ἅπας ἐκεῖνος τῶν ἐπισκόπων ὁ ὅμιλος , τοὺς ἄλλους καταλιπὼν ἅπαντας τῷ μεγάλῳ Μελετίῳ προσέδραμε , καὶ οἷόν τις παῖς φιλοπάτωρ διὰ χρόνου μακροῦ θέας πατρικῆς ἀπολαύσας , περιεπτύσσετό τε καὶ κατεφίλει καὶ ὀφθαλμοὺς καὶ χείλη καὶ στέρνα καὶ τὴν κεφαλὴν καὶ τὴν στεφανώσασαν δεξιάν 0 ·
ἐδήλωσε δὲ καὶ τὴν ὄψιν ἣν εἶδε .
φιλοφρονησάμενος δὲ καὶ τοὺς ἄλλους ἅπαντας , βουλεύσασθαι περὶ τῶν προκειμένων ὡς πατέρας ἠξίωσε 0 .
κατ  ἐκεῖνον δὲ τὸν χρόνον ὁ τὴν Ναζιανζὸν τὰ τελευταῖα ποιμάνας ἐν Κωνσταντινουπόλει διέτριβε , ταῖς Ἀρειανικαῖς ἀντιταττόμενος βλασφημίαις ·
καὶ τόν τε θεῖον λαὸν ταῖς εὐαγγελικαῖς ἄρδων διδασκαλίαις τούς τε τῆς ποίμνης ἔξω πλανωμένους ἀγρεύων καὶ τῆς ὀλεθρίου πόας ἐλευθερῶν , οὕτω τὴν ποίμνην ἐκείνην ἐξ ὀλίγης μεγάλην ἀπέφηνε .
τοῦτον ἰδὼν ὁ θεῖος Μελέτιος καὶ τῶν τὸν κανόνα γεγραφότων τὸν σκοπὸν ἐπιστάμενος  τὰς γὰρ τῆς φιλαρχίας ἀφορμὰς περικόπτοντες ἐκώλυσαν τὴν μετάθεσιν  , ἐβεβαίωσε τῷ θειοτάτῳ Γρηγορίῳ τὴν τῆς Κωνσταντινουπόλεως προεδρίαν .
ὀλίγου δὲ διελθόντος χρόνου , ὁ μὲν θεῖος Μελέτιος εἰς τὴν ἄλυπον μετέστη ζωήν , ὑπὸ πάντων τῶν λόγου μετειληχότων ταῖς ἐπιταφίοις ταινιωθεὶς εὐφημίαις .
τιμόθεος δὲ ὁ τῆς Ἀλεξανδρέων ἐπίσκοπος , ὃς Πέτρον διεδέξατο τὸν τῆς Ἀθανασίου προεδρίας κληρονόμον γενόμενον , ἀντὶ τοῦ θαυμασίου Γρηγορίου Μάξιμόν τινα κεχειροτόνηκε κυνικόν , εὐθὺς αὐτοῦ τὰς κυνικὰς ἀποκείρας τρίχας ·
καὶ τῆς Ἀπολιναρίου δὲ τερθρείας ἀνάπλεως οὗτος ἦν .
ἀλλ  οὐκ ἤνεγκαν τοῦ γεγενημένου τὴν ἀτοπίαν οἱ τηνικαῦτα συνειλεγμένοι .
ἦσαν δὲ ἄνδρες ἀξιάγαστοι καὶ ζήλου θείου καὶ σοφίας ἀνάπλεοι ·
ἑλλάδιος μὲν ὁ τῆς τοῦ μεγάλου Βασιλείου προεδρίας διάδοχος , Γρηγόριος δὲ καὶ Πέτρος οἱ τοὺς αὐτοὺς Βασιλείῳ πατέρας αὐχήσαντες 0 1 ·
ἀμφιλόχιος δὲ Λυκαόνων ἡγεῖτο καὶ Πισιδῶν Ὄπτιμος καὶ Κιλίκων Διόδωρος .
παρῆν δὲ καὶ Πελάγιος ὁ Λαοδικείας καὶ Εὐλόγιος ὁ Ἐδέσσης καὶ Ἀκάκιος καὶ Ἰσίδωρος ὁ ἡμέτερος καὶ Κύριλλος ὁ τῶν Ἱεροσολύμων , καὶ Γελάσιος ὁ Καισαρείας τῆς Παλαιστίνης , λόγῳ καὶ βίῳ κοσμούμενος , καὶ ἕτεροι πλεῖστοι τῆς ἀρετῆς ἀθληταί .
τότε δὴ οὖν οὗτοι πάντες τῶν Αἰγυπτίων σφὰς αὐτοὺς ἀποκρίναντες , σὺν τῷ μεγάλῳ Γρηγορίῳ τὰς πανηγύρεις ἐπετέλουν τὰς θείας .
ὁ δὲ θεῖος παρεκάλει Γρηγόριος συμφωνίας πέρι συνηθροισμένους τὴν πρὸς ἀλλήλους ὁμόνοιαν προτιμῆσαι τῆς ἑνὸς ἀνδρὸς ἀδικίας .
ἐγώ τε γάρ , ἔφη , τῶν πλειόνων φροντίδων ἀπαλλαγεὶς τὴν ἐμοὶ φίλην ἀπολήψομαι ἡσυχίαν , καὶ ὑμεῖς τὴν τριπόθητον εἰρήνην μετὰ τὸν μακρὸν ἐκεῖνον καὶ χαλεπὸν ἀπολήψεσθε πόλεμον .
τῶν γὰρ λίαν ἀτοπωτάτων ἄρτι τῶν πολεμικῶν ἀπαλλαγέντας βελῶν ἀλλήλους βάλλειν καὶ τὴν οἰκείαν ἀναλίσκειν ἰσχύν ·
ἐπίχαρτοι γὰρ οὕτω τοῖς δυσμενέσιν ἐσόμεθα .
ἄνδρα δὴ οὖν ἐπιζητήσαντες ἀξιέπαινον καὶ νοῦν ἔχοντα , τῶν φροντίδων τὸ πλῆθος καὶ δέξασθαι καὶ εὖ διαθεῖναι δυνάμενον , ἀρχιερέα προβάλλεσθε .
ταύταις οἱ ἄριστοι ποιμένες ταῖς ὑποθήκαις πεισθέντες , Νεκτάριον , εὐπατρίδην ἄνδρα καὶ περιφανείᾳ γένους κοσμούμενον καὶ τοῖς τῆς ἀρετῆς εἴδεσι λαμπρυνόμενον , ἐπίσκοπον τῆς μεγίστης ἐκείνης ἐχειροτόνησαν πόλεως ·
τὸν δὲ Μάξιμον , ὡς τῆς Ἀπολιναρίου φρενοβλαβείας μετειληχότα , τῆς ἀρχιερατικῆς ἀξίας γυμνώσαντες ἀπεκήρυξαν .
καὶ κανόνας δὲ περὶ τῆς ἐκκλησιαστικῆς γράψαντες εὐκοσμίας καὶ τὴν ἐκτεθεῖσαν ἐν Νικαίᾳ πίστιν βεβαίαν μένειν διαγορεύσαντες , εἰς τὰς οἰκείας ἐπανῆλθον πατρίδας .
τοῦ δὲ ἐπιγενομένου θέρους εἰς ἐκείνην αὖθις τὴν πόλιν οἱ πλεῖστοι τούτων παραγενόμενοι  ἐκκλησιαστικαὶ γὰρ αὐτοὺς πάλιν συνεκάλεσαν χρεῖαι  συνοδικὴν ἐπιστολὴν τῶν τῆς Ἑσπέρας ἐπισκόπων ἐδέξαντο εἰς τὴν Ῥώμην αὐτοὺς ἀφικέσθαι προτρέπουσαν , ὡς συνόδου μεγίστης αὐτόθι συγκροτουμένης .
ἀλλὰ τὴν μὲν ἀποδημίαν παρῃτήσαντο , ὡς οὐδὲν ἔχουσαν κέρδος ·
ἐπέστειλαν δὲ τόν τε κλύ δωνα τὸν κατὰ τῶν ἐκκλησιῶν ἐπαναστάντα σημαίνοντες καὶ τὴν γεγενημένην αὐτῶν ἀμέλειαν αἰνιττόμενοι , ἐν κεφαλαίῳ δὲ καὶ τὸ ἀποστολικὸν τοῖς γράμμασιν ἐνέθηκαν φρόνημα .
σαφέστερον δὲ τὴν τῶν γεγραφότων ἀνδρείαν τε καὶ σοφίαν αὐτὰ δηλώσει τὰ γράμματα .
Κυρίοις τιμιωτάτοις καὶ εὐλαβεστάτοις ἀδελφοῖς καὶ συλλειτουργοῖς , Δαμάσῳ , Ἀμβροσίῳ , Βρίττωνι , Οὐαλεριανῷ , Ἀχολίῳ , Ἀνεμίῳ , Βασιλείῳ καὶ τοῖς λοιποῖς ἁγίοις ἐπισκόποις τοῖς συνεληλυθόσιν ἐν τῇ μεγαλοπόλει Ῥώμῃ , ἡ ἁγία σύνοδος τῶν ὀρθοδόξων ἐπισκόπων τῶν συνεληλυθότων ἐν τῇ μεγαλοπόλει Κωνσταντινουπόλει , ἐν κυρίῳ χαίρειν .
τὸ μὲν ὡς ἀγνοοῦσαν διδάσκειν τὴν ὑμετέραν εὐλάβειαν καὶ διηγεῖσθαι τῶν παθημάτων τὸ πλῆθος τῶν ἐπαχθέντων ἡμῖν παρὰ τῆς τῶν Ἀρειανῶν δυναστείας , περιττὸν ἴσως 0 .
οὔ τε γὰρ οὕτω πάρεργον τὰ καθ ἡμᾶς κρίνειν τὴν ὑμετέραν ἡγούμεθα θεοσέβειαν ὡς δεῖσθαι τοῦ μαθεῖν ταῦτα οἷς ἐχρῆν συναλγεῖν , οὔ τε τοιοῦτοί τινες οἱ περισχόντες ἡμᾶς χειμῶνες ὡς λανθάνειν ὑπὸ σμικρότητος 0 ·
ὅ τε χρόνος τῶν διωγμῶν νεαρός , ἔναυλον ἔτι φυλάττων τὴν μνήμην οὐ τοῖς πεπονθόσι μόνον , ἀλλὰ καὶ τοῖς δι ἀγάπην τὰ τῶν πεπονθότων οἰκειουμένοις 0 .
χθὲς γὰρ ὡς εἰπεῖν ἔτι καὶ πρώην οἱ μὲν τῶν τῆς ἐξορίας λυθέντες δεσμῶν εἰς τὰς ἑαυτῶν ἐκκλησίας διὰ μυρίων ἐπανήκασι θλίψεων , τῶν δὲ καὶ τελειωθέντων ἐν ταῖς ἐξορίαις ἐπανεκομίσθη τὰ λείψανα .
τινὲς δὲ καὶ μετὰ τὴν τῆς ἐξορίας ἐπάνοδον , ἔτι βράζοντι τῷ τῶν αἱρετικῶν περιπεσόντες θυμῷ , πικρότερα τῶν ἐπὶ τῆς ἀλλοτρίας ἐπὶ τῆς οἰκείας ὑπέμειναν , λίθοις παρ αὐτῶν τελειωθέντες κατὰ τὸν μακάριον Στέφανον ·
ἄλλοι διαφόροις καταξανθέντες αἰκίαις ἔτι τὰ στίγματα τοῦ Χριστοῦ καὶ τοὺς μώλω πας ἐν τῷ σώματι περιφέρουσι .
χρημάτων δὲ ζημίας καὶ προστιμήσεις πόλεων , καὶ τὰς τῶν καθ ἕνα δημεύσεις καὶ συσκευὰς καὶ ὕβρεις καὶ δεσμωτήρια τίς ἂν ἐξαριθμήσασθαι δύναιτο ;
πᾶσαι γὰρ ὄντως ἐφ  ἡμᾶς αἱ θλίψεις ἐπληθύνθησαν ὑπὲρ ἀριθμόν , ἴσως μὲν ἐπειδὴ δίκας ἁμαρτημάτων ἐτίναμεν , ἴσως δὲ καὶ τοῦ φιλανθρώπου θεοῦ διὰ τοῦ πλήθους τῶν παθημάτων ἡμᾶς γυμνάζοντος .
τούτων μὲν οὖν τῷ θεῷ χάρις , ὃς καὶ διὰ τοσούτων θλίψεων τοὺς ἑαυτοῦ δούλους ἐπαίδευσε , καὶ κατὰ τὸ πλῆθος τῶν οἰκτιρμῶν αὐτοῦ πάλιν ἐξήγαγεν ἡμᾶς εἰς ἀναψυχήν 0 .
ἡμῖν δὲ μακρᾶς μὲν ἔδει σχολῆς καὶ πολλοῦ χρόνου καὶ πόνου πρὸς τὴν τῶν ἐκκλησιῶν ἐπανόρθωσιν , ἵν ὥσπερ ἐκ μακρᾶς ἀρρωστίας ταῖς κατὰ μικρὸν ἐπιμελείαις τὸ σῶμα τῆς ἐκκλησίας ἐκνοσηλεύοντες , πρὸς τὴν ἀρχαίαν τῆς εὐσεβείας ὑγίειαν ἐπαναγάγωμεν .
καὶ γὰρ εἰ τὰ μάλιστα δοκοῦμεν τῆς τῶν διωγμῶν ἀπηλλάχθαι σφοδρότητος καὶ τὰς ἐκκλησίας χρονίως παρὰ τῶν αἱρετικῶν κατασχεθείσας ἀρτίως ἀνακομίζεσθαι , πλὴν ἀλλὰ βαρεῖς ἡμῖν οἱ λύκοι καὶ μετὰ τὸ τῆς μάνδρας ἐξωσθῆναι κατὰ τὰς νάπας τὰ ποίμνια διαρπάζοντες , ἀντισυνάξεις τολμῶντες , δήμων κινοῦντες ἐπαναστάσεις , ὀκνοῦντες οὐδὲν εἰς τὴν τῶν ἐκκλησιῶν βλάβην 0 .
ἦν μὲν οὖν , ὅπερ εἰρήκαμεν , ἀναγκαῖον πλείονα ἡμᾶς προσασχοληθῆναι χρόνον .
ἐπειδὴ μέντοι τὴν ἀδελφικὴν περὶ ἡμᾶς ἀγάπην ἐπιδεικνύμενοι , σύνοδον ἐπὶ τῆς Ῥώμης θεοῦ βουλήσει συγκροτοῦντες καὶ ἡμᾶς ὡς οἰκεῖα μέλη προσεκαλέσασθε διὰ τῶν τοῦ θεοφιλεστάτου βασιλέως γραμμάτων , ἵν ἐπειδὴ τότε τὰς θλίψεις μόνοι κατεδικάσθημεν , νῦν ἐν τῇ τῶν αὐτοκρατόρων περὶ τὴν εὐσέβειαν συμφωνίᾳ μὴ χωρὶς ἡμῶν βασιλεύσητε , ἀλλὰ καὶ ἡμεῖς ὑμῖν κατὰ τὴν ἀποστολικὴν φωνὴν συμβασιλεύσωμεν , εὐχὴ μὲν ἦν ἡμῖν , εἰ δυνατόν , ἅπασιν ἀθρόως καταλιποῦσι τὰς ἐκκλησίας , τῷ πόθῳ ἢ τῇ χρείᾳ χαρίσασθαι .
τίς γὰρ ἡμῖν δώσει πτέρυγας ὡσεὶ περιστερᾶς , καὶ πετασθησόμεθα καὶ πρὸς ὑμᾶς καταπαύσομεν ;
ἐπειδὴ δὲ τοῦτο παντελῶς ἐγύμνου τὰς ἐκκλησίας ἄρτι τῆς ἀνανεώσεως ἀρχομένας καὶ τὸ πρᾶγμα παντάπασιν ἦν τοῖς πολλοῖς ἀδύνατον  συνδεδραμήκειμεν γὰρ εἰς τὴν Κωνσταντινούπολιν ἐκ τῶν πέρυσι γραμμάτων τῶν παρὰ τῆς ὑμετέρας τιμιότητος μετὰ τὴν ἐν Ἀκυληΐᾳ σύνοδον πρὸς τὸν θεοφιλέστατον βασιλέα Θεοδόσιον ἐπισταλθέντων , πρὸς μόνην ταύτην τὴν ἀποδημίαν τὴν μέχρι Κωνσταντινουπόλεως παρασκευασάμενοι , καὶ περὶ ταύτης μόνης τῆς συνόδου τῶν ἐν ταῖς ἐπαρχίαις μεινάντων ἐπισκόπων συγκατάθεσιν ἐπαγόμενοι , μείζονος δὲ ἀποδημίας μή τε προσδοκήσαντες χρείαν μή τε προακούσαντες ὅλως πρὶν ἐν Κωνσταντινουπόλει συνελθεῖν , πρὸς δὲ τούτοις καὶ τῆς προθεσμίας διὰ στενότητα μή τε πρὸς παρασκευὴν μακροτέρας ἀποδημίας ἐνδιδούσης καιρὸν μή τε πάντας τοὺς ἐν ταῖς ἐπαρχίαις κοινωνικοὺς ἐπισκόπους ὑπομνησθῆναι καὶ τὰς παρ αὐτῶν συγκαταθέσεις λαβεῖν  , ἐπειδὴ ταῦτα καὶ πολλὰ πρὸς τούτοις ἕτερα τὴν τῶν πλειόνων ἄφιξιν διεκώλυσεν , ὃ δεύτερον ἦν , εἴς τε τὴν τῶν πραγμάτων ἐπανόρθωσιν καὶ τὴν τῆς ὑμετέρας περὶ ἡμᾶς ἀγάπης ἀπόδειξιν , τοῦτο πεποιήκαμεν , τοὺς αἰδεσιμωτάτους καὶ τιμιωτάτους ἀδελφοὺς καὶ συλλειτουργοὺς ἡμῶν ἐπισκόπους , Κυριακόν , Εὐσέβιον καὶ Πρισκιανὸν προθύμως καμεῖν ἄχρις ὑμῶν δυσωπήσαντες ·
δι ὧν καὶ τὴν ἡμετέραν προαίρεσιν εἰρηνικὴν οὖσαν καὶ σκοπὸν ἑνώσεως ἔχουσαν ἐπιδείκνυμεν , καὶ τὸν ζῆλον ἡμῶν τὸν ὑπὲρ τῆς ὑγιοῦς πίστεως φανερὸν ποιοῦμεν .
ἡμεῖς γὰρ εἴ τε διωγμούς , εἴ τε θλίψεις , εἴ τε βασιλείους ἀπειλάς , εἴ τε τὰς τῶν ἀρχόντων ὠμότητας , εἴ τε τινὰ πειρασμὸν ἕτερον παρὰ τῶν αἱρετικῶν ὑπεμείναμεν , ὑπὲρ τῆς εὐαγγελικῆς πίστεως τῆς ἐν Νικαίᾳ τῆς Βιθυνίας παρὰ τῶν τιη πατέρων κυρωθείσης ὑπέστημεν 0 1 2 .
ταύτην γὰρ καὶ ὑμῖν καὶ ἡμῖν καὶ πᾶσι τοῖς μὴ διαστρέφουσι τὸν λόγον τῆς ἀληθοῦς πίστεως συναρέσκειν  δεῖ  ἣν μόλις ποτὲ  πρεσβυτάτην τε οὖσαν καὶ ἀκόλουθον τῷ βαπτίσματι , καὶ διδάσκουσαν ἡμᾶς πιστεύειν εἰς τὸ ὄνομα τοῦ πατρὸς καὶ τοῦ υἱοῦ καὶ τοῦ ἁγίου πνεύματος , δηλαδὴ θεότητος καὶ δυνάμεως καὶ οὐσίας μιᾶς τοῦ πατρὸς καὶ τοῦ υἱοῦ καὶ τοῦ ἁγίου πνεύματος πιστευομένης , ὁμοτίμου τε τῆς ἀξίας καὶ συναϊδίου τῆς βασιλείας , ἐν τρισὶ τελειοτάταις ὑποστάσεσιν , ἤγουν τρισὶ τελείοις προσώποις , ὡς μή τε τὴν Σαβελλίου νόσον χώραν λαβεῖν συγχεομένων τῶν ὑποστάσεων εἴ τ οὖν τῶν ἰδιοτήτων ἀναιρουμένων , μή τε μὴν τὴν Εὐνομιανῶν καὶ Ἀρειανῶν καὶ Πνευματομάχων βλασφημίαν ἰσχύειν , τῆς οὐσίας ἢ τῆς φύσεως ἢ τῆς θεότητος τεμνομένης καὶ τῇ ἀκτίστῳ καὶ ὁμοουσίῳ καὶ συναϊδίῳ τριάδι μεταγενεστέρας τινὸς ἢ κτιστῆς ἢ ἑτεροουσίου φύσεως ἐπαγομένης .
καὶ τὸν τῆς ἐνανθρωπήσεως δὲ τοῦ κυρίου λόγον ἀδιάστροφον σώζομεν , οὔ τε ἄψυχον οὔ τε ἄνουν ἢ ἀτελῆ τὴν τῆς σαρκὸς οἰκονο μίαν παραδεχόμενοι , ὅλον δὲ εἰδότες τέλειον μὲν πρὸ αἰώνων ὄντα θεὸν λόγον , τέλειον δὲ ἄνθρωπον ἐπ ἐσχάτων τῶν ἡμερῶν διὰ τὴν ἡμετέραν σωτηρίαν γενόμενον .
τὰ μὲν οὖν κατὰ τὴν πίστιν τὴν παρ ἡμῶν ἀνυποστόλως κηρυττομένην ὡς ἐν κεφαλαίῳ τοιαῦτα 0 ·